A kerettantervben az egyes évfolyamokra megállapított és felhasználható óraszámok

1., **Rendelkezésre álló órakeret** = minimális tantárgyi óraszám (kötelező) + szabadon tervezhető órakeret (kötelező). (A rendelkezésre álló órakeret, valamint a az osztály számára engedélyezett heti foglalkozáskeret pontos óraszámai évfolyamonkénti bontásban és iskolatípusok szerint rendezve megtalálható a dokumentum végén.)

A rendelkezésre álló órakereta tanuló számára kötelező és választható tanórai időkeret törvényileg meghatározott minimumküszöbe, mely magába foglalja a szabadon tervezhető időkeretet is.

2. **A szabadon tervezhető órakeret**

A jogszabály a tanuló számára kötelező és választható tanítási órákat – alapvetően – egységesen kezeli. A törvényben [Nkt. 6. sz. melléklet BC oszlop] meghatározott heti kötelező tanórai időkeret magába foglalja a kerettantervben az egyes tantárgyakra meghatározott minimális óraszámot és az alkalmazásában kötelező, de tartalmának kialakítása tekintetében szabadon tervezhető órakeretet.

***A szabadon tervezhető órakeret a következő lehetőségek mentén használható fel*** az iskola nevelőtestületének döntése alapján:

a., ***Elosztható az adott évfolyamon tanítandó tantárgyak között, azaz megemelhető ezzel*** az órakerettel ***a minimális óraszámmal közölt tantárgyak heti óraszáma***. (pl. a 7. évfolyamon a 3 szabadon tervezhető órából 2 órával megemelhető a magyar nyelv és irodalom órák száma (minimálisan 3), valamint a szintén 3 órában minimált óraszámú matematikáé 1 órával)

b., ***Fordítható az emelt szintű tantárgyak óraszámának növelésére***. (pl. az 5. évfolyamon az angol nyelvi órák alapóraszáma - ami heti 3 óra - 2 órával megnövelhető.) A szabad órakeret óraszámai a felsőbb évfolyamokon tehetik lehetővé egynél több tantárgy esetén.

c., ***Felhasználható az adott évfolyamon nem szereplő, de korábban vagy később tanított tantárgy tanítására***. (pl. az 5. osztályban a 2 szabadon tervezhető órából 1 órát informatikára, vagy az 1-3. évfolyamon évfolyamonként idegen nyelvre 2 órát fel lehet használni)

d., ***Tervezhető a kerettantervi rendeletben szereplő szabadon választható tantárgyak tanítására*** (pl. a 4. évfolyamon 2 óra informatikára).

e., ***Fordítható más, akkreditált kerettantervben szereplő tantárgyak órakeretének biztosítására***. (pl. az iskola nem a kerettantervi rendeletben, hanem valamely másik akkreditált kerettantervben szereplő tantárgyakra is fordíthatja ezen időkeretet, pl. hittan)

f., ***Alkotható ezen időkeret terhére saját*** – intézményi – ***tantárgy*** (akár több is, pl. hittan), feltéve, hogy a bevezetendő tantárgy tartalma igazodik a Nat-hoz, és nem ütközik jogszabályba. (pl. irodalmi szövegelemzés tantárgy indítható a 7. évfolyamon 2 órában, mert annak tartalma az anyanyelvi és az esztétikai-művészeti tudatosság kompetenciaterületek fejlesztési céljaihoz szervesen kapcsolható, s a magyar nyelv és irodalom műveltségterületbe integrálható)

g., ***Használhat az iskola e foglakozási keret terhére a saját gyakorlatában korábban kidolgozott és használt, vagy más iskola illetve iskolatípus gyakorlatából származó tantárgyi tantervet***. (pl. hittan, vagy szakmai előkészítő tárgy tanítására a gimnázium 9. évfolyamán, vagy 2 óra természettudományi integrációra a 7. és a 8. évfolyamon)

**A szabadon tervezhető órakeretbe** tehát **beszámíthatóak a hittan órák is**. Ám, ha az iskola a hittan órát nem építi be a szabad órakeretbe, az a 9. § szerint figyelmen kívül hagyható a tanuló napi terhelési maximuma szempontjából.

Fontos, hogy az iskoláknak a szabadon tervezhető órakeret felhasználására vonatkozó döntéseiket az egyes osztályokra kell meghozniuk. Ha azonos évfolyamon több osztályt indítanak, az egyes osztályok esetén eltérő módon is felhasználhatják a szabad órakeretet. Erről – tehát a szabadon tervezhető órakeretnek az egyes osztályokra vonatkozó felhasználásáról – a nevelőtestületnek döntenie kell.

A szabadon tervezhető tantárgyi kínálat az iskolában:

*Alsó tagozat:*

Dráma és tánc 1-4. évf.

Tánc és mozgás 1-4. évf.

Informatika csak 4. évf.

Felső tagozat:

Dráma és tánc 5-8. évf.

Tánc és mozgás 5-8. évf.

Természettudományi gyakorlat 5-8. évf.

Gimnáziumi nevelés-oktatás:

Társadalmi, állampolgári és gazdasági ismeretek 11-12. évf.

Tánc és mozgás 9-10. évf.

Dráma és tánc 9-12. évf.

Filozófia 11-12. évf. 5

Szakközépiskolai nevelés-oktatás:

Társadalmi, állampolgári és gazdasági ismeretek 11-12. évf.

Második idegen nyelv 9-12. évf.

3., **Az osztály számára engedélyezett heti foglalkozási időkeret** a törvényben meghatározottak szerint a rendelkezésre álló órakereten felül tartalmazza a további tanórákra, osztálybontásra és egyéb foglalkozásra tervezhető időkeretet.

Az osztály számára engedélyezhető heti időkeret és a tanuló heti tantárgyi kötelező óraszáma különbségeként kapott óraszám

a) *tantárgyi órákra, osztálybontásra* (de csak a NAT rendeletben meghatározott mértékig) s az ezen felül megmaradó órák, a

b) *napközis, tanulószobai foglalkozásra* és/vagy

c) *tanórán kívüli más foglalkozásokra* (korrepetálás, szakkör, egyéni foglalkozás stb.) fordítható, de csak a heti időkeretet meg nem haladó mértékig.

A kerettantervek kiadásának és jóváhagyásának rendjéről szóló 51/2012. (XII. 21.) EMMI rendelet (a továbbiakban: kerettantervi rendelet) által meghatározott kötelező tantárgyak és azok minimális heti óraszámai csak pozitív irányban változtathatóak meg. Ekkor azonban a megnövelt tanórák számával csökkenteni kell a tanórán kívüli foglakozásokra fordítható keretet (az engedélyezett osztály-időkeret és a tanuló számára kötelező tantárgyi órakeret különbsége), hiszen az osztály számára engedélyezett heti foglalkozási időkeret nem léphető túl.

4., **A tanulói terhelhetőség maximumszámát** a Nemzeti alaptanterv kiadásáról, bevezetéséről és alkalmazásáról szóló 110/2012. (VI. 4.) Korm. rendelet (a továbbiakban: NAT rendelet) határozza meg évfolyamonként (Hatályos:2017.09.01– ig)

8. § (1) A tanuló kötelező és választható tanítási óráinak száma – ha e rendelet másképp nem rendelkezik – egy tanítási napon nem lehet több

*a)* hat tanítási óránál az első–harmadik évfolyamon,

*b)* hét tanítási óránál a negyedik évfolyamon,

*c)* hét tanítási óránál az ötödik–nyolcadik évfolyamon,

*d)* nyolc tanítási óránál a kilencedik–tizenkettedik évfolyamon.

(2) Két tanítási nyelvű iskolai oktatásban, továbbá ha az iskolában nemzetiségi nevelés-oktatás folyik, az (1) bekezdésben meghatározott tanítási órák száma eggyel megnövelhető.

(3) A tanuló kötelező és választható tanítási óráinak összege – ha e rendelet másképp nem rendelkezik – egy tanítási héten a nemzeti köznevelésről szóló törvény 6. melléklet B és D oszlopában az adott évfolyamra meghatározott időkeretet

*a)* az első–negyedik évfolyamon legfeljebb kettő,

*b)* az ötödik–hatodik évfolyamon legfeljebb három,

*c)* a hetedik–tizenharmadik évfolyamon legfeljebb négy,

*d)* két tanítási nyelvű iskolai oktatásban, továbbá ha az iskolában nemzetiségi nevelés-oktatás folyik,

*da)* az első–nyolcadik évfolyamon legfeljebb négy,

*db)* a kilencedik–tizenharmadik évfolyamon legfeljebb öt

tanítási órával haladhatja meg.

Mindezaz órarend kialakításakor lényeges– és nem az óraterv esetén –, mert megmutatja, hogy a tanulónak egy nap legfeljebb mennyi tanórája lehet. Itt tehát nem arról van szó, hogy naponként hány órája lehet a tanulónak, hanem arról, hogy egy nap mennyi órát lehet a kötelező és az engedélyezett többlet-órakeret terhére tervezni.

A nemzeti köznevelésről szóló 2011. évi CXC. törvény (a továbbiakban: Nkt.) **9. §** (1) néhány **kivéte**lt enged a tanulói terhelhetőségfigyelmen kívül hagyása vonatkozásában, így annak felső határa nem érvényesül:

* *a)*[*1*](http://www.njt.hu/cgi_bin/njt_doc.cgi?docid=149257.218573#foot1) az egyházi köznevelési intézményben szervezett hitéleti oktatásra vonatkozó tantárgy,
* *b)* a tanuló heti kötelező tanóráinak száma és az osztályok engedélyezett heti időkerete különbözete terhére megszervezett egyéb foglalkozások,
* *c)* a nemzeti köznevelésről szóló törvény 7. § (6) bekezdése szerinti sportiskolában a mindennapos testnevelési órákat meghaladó többlet testnevelési óra, valamint a mindennapos testnevelés keretében szervezett iskolai sportköri foglalkozások,
* *d)* a nemzeti köznevelésről szóló törvény 27. § (5)–(8) bekezdése alapján szervezett foglalkozások,
* *e)* a nemzeti köznevelésről szóló törvény 6. melléklet E oszlopában foglaltak alapján szervezett egészségügyi és pedagógiai célú habilitációs, rehabilitációs tanórai foglalkozás óraszámaira.”

5., A **tantárgyi integráció** csak úgy lehetséges, hogyha az egyes tantárgyak neve, minimális óraszáma és be nem olvasztható tartalma nem tűnik el. Nem lehetséges kisebb óraszámú tantárgy magasabb óraszámú tantárgyba való integrálása, és így a két tantárgy össz-óraszámának csökkentése egy másik tantárgy javára.

6., **Emelt szintű oktatásra fordított órakeret**

Ha az iskola emelt szintű oktatást szervez, az emelt szintű oktatásban érintett évfolyamokon és tanulócsoportokban idegen nyelv, matematika, magyar nyelv és irodalom, továbbá nemzetiségi nyelv és irodalom esetén legalább heti öt, minden egyéb tantárgy esetében legalább heti négy tanórai foglalkozást kell biztosítani.

Az emelt szintű oktatásnál az emelt óraszámnak a kötelező tantárgyi óraszám feletti része is be kell, hogy férjen a maximálisan engedélyezett óraszámba. Így pl., ha angol nyelvből emelt szintű oktatás folyik az 5. osztályban, akkor az (emelt óraszámú) angol órák minimális száma 5 óra, tehát 2-vel több a kötelező tanórai minimumnál. Ebben az esetben ezzel a kettővel csökkenteni kell az összes többi tervezhető órának a számát, s mivel ez az 5. osztályban 5 (2+3) óra, ezért csak 3 órát lehet még pluszban tervezni, de természetesen akkor, ha más emelt szintű óra nincs.

**Az emelt szintű oktatás nem azonos az emelt óraszámú oktatással**. Az oktatás lehet emelt szintű akkor is, ha a nevelési-oktatási intézmény nem az emelt óraszámú kerettantervet alkalmazza. Így pl. az általános iskola 5-8. évfolyamán emelt szintű és nem emelt óraszámú oktatás valósul meg, ha az angol nyelv heti óraszáma anélkül 5 óra (tehát kettővel van megemelve a kötelezőnél), hogy az iskola a gimnáziumi kerettanterv emelt óraszámú idegen nyelvi kerettantervét adaptálná. Hozzátartozik, hogy emelt szintű képzés esetén magasabb óraszámhoz magasabb követelmények kapcsolódnak. Az emelt óraszám esetében lehetséges, hogy az iskola a szabadon tervezhető órák közül pl. 2 órát ad az angol nyelvnek, de nem határoz meg egy magasabb kimeneti szintet, mert ezek az órák gyakorlás, elmélyítés célját szolgálják. Ebben az esetben a képzés nem emelt szintű.

A kerettantervi rendelet lehetővé teszi, hogy **az emelt szintű ének-zene oktatáshoz** szükséges tanórai foglalkozásokba (heti bontásban minimum 4 óra) az énekkari vagy kórusfoglalkozás összesen legfeljebb heti egy óra erejéig beszámítható legyen.

Az 51/2012. EMMI rendelet 2. § szerint a középiskolának a helyi tantervében meg kell határoznia a 11-12. évfolyamon az **emelt szintű érettségire történő felkészítéshez** és az emelt szintű oktatáshoz alkalmazott fejlesztési feladatokat és követelményeket ( a NAT, továbbá az érettségi vizsga részletes követelményeiről szóló 40/2002. (V.24.) OM rendelet alapján). Az emelt szintű vizsgára felkészítő tanóra a kötelező órák keretében valósítható meg a szabadon tervezhető óraszám terhére.

Ezért viszonylag magas (6, illetve 8 óra) a szabadon tervezhető órák száma a gimnázium 11-12. évfolyamán.

 7., **A nyelvi előkészítő évfolyamon** a rendelkezésre álló heti órakeret 60%-át a választott idegen nyelv oktatására kell fordítani. A heti öt testnevelés biztosítása a Köznevelési törvényben foglaltaknak megfelelően a nyelvi előkészítő esetén is kötelező, a fennmaradó órakeret 50%-át pedig fele-fele arányban informatikai ismeretek oktatására valamint képességfejlesztésre kell fordítani.

8., A Református köznevelési tv. ide vonatkozó része

31.§ Református köznevelési intézményben

(1) A Nemzeti alaptanterv, illetve a kerettanterv kiadásáról, bevezetéséről és alkalmazásáról szóló jogszabályokban megfogalmazott „hitoktatás tantárgy”a hit-és erkölcstan és az egyházi ének tantárgy keretében valósul meg. Ezen tantárgyak óraszáma nem vehető figyelembe a tanuló kötelező és választható óraszámának napi és heti **összegzésekor.**

(2) Az 1-13. évfolyamon a hit-és erkölcstan tantárgy oktatása tanrendbe iktatottan, legalább heti 2 órában kötelező, azok nem pótolhatóak, illetve nem vonhatók össze áhítattal, vagy más közösségi alkalommal.

(3) Az egyházi ének tantárgy iskolatípusonként legalább két évig (négyévfolyamos középiskola esetén legalább egy évig) rendes tantárgyként, tanrendbe iktatottan –heti 1 órában –kötelező, más órával nem helyettesíthető és nem vonható össze. Foglalkoztatási szempontból az egyházi ének tantárgy tanítását a köznevelési intézmény pedagógiai programja –a fenntartóval egyetértve –a művészet műveltségterület részeként is meghatározhatja.

(4)A Magyarországi Református Egyházzal megállapodást kötő bevett egyházak, illetve felekezetek a felekezetükhöz tartozó diákokat hit - és erkölcstan oktatásban részesíthetik (szükség esetén magántanulóként).

(5) A szülő írásbeli kérésére a tanuló a hit-és erkölcstan tantárgy helyett az 1-8. évfolyamon erkölcstan, a 9-12. évfolyamon etika tantárgyat választhat (szükség esetén magántanulóként), amennyiben a településen −az adott iskolatípusban −csak református intézmény működik, illetve a Zsinat elnökségének engedélyével a más fenntartótól átvett iskolák azon évfolyamain, amelyeknek tanulói nem a református iskolába jelentkeztek.

(6) A hit-és erkölcstan, az erkölcstan illetve az etika osztályzata, valamint az egyházi ének értékelése bekerül a bizonyítványba.

(7) A hit-és erkölcstan választható érettségi vizsgatárgy.

(8)A konfirmációi előkészítés és vizsga a hit-és erkölcstan helyi tantervében meghatározott évfolyamokon történhet. A fogadalom az iskola székhelye vagy a lakóhely szerinti gyülekezetben tehető le.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **6. melléklet a 2011. évi CXC. Törvényhez** | | | | | | | | | | | | |
| **Gyermekek, tanulók finanszírozott heti foglalkoztatási időkerete** | | | | | | | | | | | | |
| A | B | | | C | | | D | E | | | | |
| Évf. | Gyermek, tanuló heti óraszáma | | | Osztályok heti időkerete | | | Nemzetiségi iskolai nevelés-oktatás több-let tanórai foglalko-zásainak száma | Saajátos nevelési igényű tanulók heti egészségügyi és pedagógiai célú habilitációs, rehabilitációs heti tanórai foglalkozásainak száma | | | | |
|  | BA | BB | BC | CA | CB | CC | DA | EA | EB | EC | ED | EF |
|  | Test-neve-lés nélkül | Test-neve-lés | Testn-eve-léssel együtt | Enge-délye-zett | A hittan többlet-óra-kere-te egyházi intéz-mények-ben | 6 és 8 évfo-lyamos gimná-zium többlet-órái | Nemzetiség | értelmi fogya-tékos | gyen-gén-látó | vak, nagyot-halló, mozgás- és beszéd-fogya-tékos | siket és autis-ta | egyéb |
| óvoda | 61 |  | 61 | 61 | 2 |  |  |  |  |  |  |  |
| 1. évf. | 20 | 5 | 25 | 52 | 1 |  | 2 | 3 | 7 | 8 | 10 | 3 |
| 2. évf. | 20 | 5 | 25 | 52 | 1 |  | 2 | 3 | 7 | 8 | 10 | 3 |
| 3. évf. | 20 | 5 | 25 | 52 | 1 |  | 2 | 3 | 7 | 8 | 10 | 3 |
| 4. évf. | 22 | 5 | 27 | 55 | 1 |  | 2 | 3 | 7 | 8 | 11 | 3 |
| 5. évf. | 23 | 5 | 28 | 51 | 1 | 2 | 2 | 3 | 8 | 9 | 11 | 3 |
| 6. évf. | 23 | 5 | 28 | 51 | 1 | 2 | 2 | 3 | 8 | 9 | 11 | 3 |
| 7. évf. | 26 | 5 | 31 | 56 | 1 | 2 | 2 | 4 | 8 | 10 | 12 | 4 |
| 8. évf. | 26 | 5 | 31 | 56 | 1 | 2 | 2 | 4 | 8 | 10 | 12 | 4 |
| Nyelvi előkészítő és Híd évf. | 25 | 5 | 30 | 56 | 2 |  | 3 | 4 | 9 | 10 | 13 | 4 |
|
|
| 9. évf. | 30 | 5 | 35 | 57 | 2 | 2 | 3 | 4 | 9 | 10 | 13 | 4 |
| 10. évf. | 31 | 5 | 36 | 57 | 2 | 2 | 3 | 4 | 9 | 11 | 14 | 4 |
| 11. évf. | 30 | 5 | 35 | 58 | 2 | 2 | 3 | 5 | 11 | 12 | 15 | 5 |
| 12. évf. | 30 | 5 | 35 | 58 | 2 | 2 | 3 | 5 | 11 | 12 | 15 | 5 |

**Tantárgyi struktúra és óraszámok**

**Kötelező tantárgyak és minimális óraszámok az 1-4.. évfolyamon**

|  |  |  |  |  |
| --- | --- | --- | --- | --- |
| **Tantárgyak** | **1. évf.** | **2. évf.** | **3. évf.** | **4. évf.** |
| Magyar nyelv és irodalom | 7 | 7 | 6 | 6 |
| Idegen nyelvek |  |  |  | 2 |
| Matematika | 4 | 4 | 4 | 4 |
| Erkölcstan | 1 | 1 | 1 | 1 |
| Környezetismeret | 1 | 1 | 1 | 1 |
| Ének-zene | 2 | 2 | 2 | 2 |
| Vizuális kultúra | 2 | 2 | 2 | 2 |
| Technika, életvitel és gyakorlat | 1 | 1 | 1 | 1 |
| Testnevelés és sport | 5 | 5 | 5 | 5 |
| Szabadon tervezhető órakeret | **2** | **2** | **3** | **3** |
| Rendelkezésre álló órakeret | **25** | **25** | **25** | **27** |

**Tantárgyi struktúra és óraszámok**

**Kötelező tantárgyak és minimális óraszámok az 5-8. évfolyamon**

|  |  |  |  |  |
| --- | --- | --- | --- | --- |
| **Tantárgyak** | **5. évf.** | **6. évf.** | **7. évf.** | **8. évf.** |
| Magyar nyelv és irodalom | 4 | 4 | 3 | 4 |
| Idegen nyelvek | 3 | 3 | 3 | 3 |
| Matematika | 4 | 3 | 3 | 3 |
| Történelem, társadalmi és állampolgári ismeretek | 2 | 2 | 2 | 2 |
| Erkölcstan | 1 | 1 | 1 | 1 |
| Természetismeret | 2 | 2 |  |  |
| Biológia-egészségtan |  |  | 2 | 1 |
| Fizika |  |  | 2 | 1 |
| Kémia |  |  | 1 | 2 |
| Földrajz |  |  | 1 | 2 |
| Ének-zene | 1 | 1 | 1 | 1 |
| Vizuális kultúra | 1 | 1 | 1 | 1 |
| Dráma és tánc/Hon- és népismeret\* | 1 |  |  |  |
| Informatika |  | 1 | 1 | 1 |
| Technika, életvitel és gyakorlat | 1 | 1 | 1 |  |
| Testnevelés és sport | 5 | 5 | 5 | 5 |
| *Osztályfőnöki* | *1* | *1* | *1* | *1* |
| Szabadon tervezhető órakeret | **2** | **3** | **3** | **3** |
| Rendelkezésre álló órakeret | **28** | **28** | **31** | **31** |
| \* A két tantárgy valamelyikének választása kötelező. |  |  |  |  |

**Tantárgyi struktúra és óraszámok**

**Kötelező tantárgyak és minimális óraszámok – gimnázium 9-12. évfolyam**

|  |  |  |  |  |
| --- | --- | --- | --- | --- |
| **Tantárgyak** | **9. évf.** | **10. évf.** | **11. évf.** | **12. évf.** |
| Magyar nyelv és irodalom | 4 | 4 | 4 | 4 |
| I. Idegen nyelv | 3 | 3 | 3 | 3 |
| II. Idegen nyelv | 3 | 3 | 3 | 3 |
| Matematika | 3 | 3 | 3 | 3 |
| Történelem, társadalmi és állampolgári ismeretek | 2 | 2 | 3 | 3 |
|
| Etika |  |  | 1 |  |
| Biológia - egészségtan |  | 2 | 2 | 2 |
| Fizika | 2 | 2 | 2 |  |
| Kémia | 2 | 2 |  |  |
| Földrajz | 2 | 2 |  |  |
| Ének-zene | 1 | 1 |  |  |
| Vizuális kultúra | 1 | 1 |  |  |
| Dráma és tánc/Mozgóképkultúra és médiaismeret | 1 |  |  |  |
| Művészetek |  |  | 2 | 2 |
| Informatika | 1 | 1 |  |  |
| Technika, életvitel és gyakorlat |  |  |  | 1 |
| Testnevelés és sport | 5 | 5 | 5 | 5 |
| *Osztályfőnöki* | *1* | *1* | *1* | *1* |
| Szabadon tervezhető órakeret | **4** | **4** | **6** | **8** |
| Rendelkezésre álló órakeret | **35** | **36** | **35** | **35** |

**Tantárgyi struktúra és óraszámok**

**Kötelező tantárgyak és minimális óraszámok – szakközépiskola**

|  |  |  |  |  |
| --- | --- | --- | --- | --- |
| **Tantárgyak** | **9. évf.** | **10. évf.** | **11. évf.** | **12. évf.** |
| Magyar nyelv és irodalom | 4 | 4 | 4 | 4 |
| Idegen nyelvek | 3 | 3 | 3 | 3 |
| Matematika | 3 | 3 | 3 | 3 |
| Történelem, társadalmi és állampolgári ismeretek | 2 | 2 | 3 | 3 |
| Etika |  |  | 1 |  |
| Biológia - egészségtan |  | 2 | 2 | 1 |
| Fizika | 2 | 2 | 1 |  |
| Kémia | 2 | 1 |  |  |
| Földrajz | 2 | 1 |  |  |
| Művészetek\* |  | 1 |  |  |
| Informatika | 1 |  |  |  |
| Testnevelés és sport | 5 | 5 | 5 | 5 |
| *Osztályfőnöki* | *1* | *1* | *1* | *1* |
| *Szakmai tárgyak órakerete, amelyből 1óra (szakmai irányú képzésre) szabadon tervezhető\*\** | *6* | *7* | *8* | *11* |
|
| Szabadon tervezhető órakeret | **4** | **4** | **4** | **4** |
| Rendelkezésre álló órakeret | **35** | **36** | **35** | **35** |

A négy művészeti tárgy (Ének-zene, Vizuális kultúra, Dráma és tánc, Mozgóképkultúra és médiaismeret) kerettanterveiből szabadon választhatóan tölthető fel a Művészetek órakerete.

\*\*A szakképzési kerettantervek alapján, ágazatonként különböző tartalommal.

**Tantárgyi struktúra és óraszámok**

**Kötelező tantárgyak és minimális óraszámok – gimnázium 5-12. évfolyam**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tantárgyak** | **5. évf.** | **6. évf.** | **7. évf.** | **8. évf.** | **9. évf.** | **10. évf.** | **11. évf.** | **12. évf.** |
| Magyar nyelv és irodalom | 4 | 4 | 3 | 4 | 4 | 4 | 4 | 4 |
| I. idegen nyelvek | 3 | 3 | 3 | 3 | 3 | 3 | 3 | 3 |
| II. idegen nyelv |  |  |  |  | 3 | 3 | 3 | 3 |
| Matematika | 4 | 3 | 3 | 3 | 3 | 3 | 3 | 3 |
| Történelem, társadalmi és állampolgári ismeretek |  |  | 2 | 2 | 2 | 2 | 3 | 3 |
| Erkölcstan | 1 | 1 | 1 | 1 |  |  |  |  |
| Etika |  |  |  |  |  |  | 1 |  |
| Társadalomi, állampolgári és gazdasági ismeretek / | 2 | 2 |  |  |  |  |  |  |
| Latin örökségünk\* |  |  |  |  |  |  |  |  |
| Természetismeret | 2 | 2 |  |  |  |  |  |  |
| Biológia-egészségtan |  |  | 2 | 1 |  | 2 | 2 | 2 |
| Fizika |  |  | 2 | 1 | 2 | 2 | 2 |  |
| Kémia |  |  | 1 | 2 | 2 | 2 |  |  |
| Földrajz |  |  | 1 | 2 | 2 | 2 |  |  |
| Ének-zene | 1 | 1 | 1 | 1 | 1 | 1 |  |  |
| Vizuális kultúra | 1 | 1 | 1 | 1 | 1 | 1 |  |  |
| Dráma és tánc/Hon- és népismeret\* | 1 |  |  |  |  |  |  |  |
| Dráma éstánc/Mozgóképkultúra és médiaismeret\* |  |  |  |  | 1 |  |  |  |
|
| Művészetek\*\* |  |  |  |  |  |  | 2 | 2 |
| Informatika |  | 1 | 1 | 1 | 1 | 1 |  |  |
| Technika, életvitel és gyakorlat | 1 | 1 | 1 |  |  |  |  | 1 |
| Testnevelés és sport | 5 | 5 | 5 | 5 | 5 | 5 | 5 | 5 |
| *Osztályfőnöki* | *1* | *1* | *1* | *1* | *1* | *1* | *1* | *1* |
| Szabadon tervezhető órakeret | **2** | **3** | **3** | **3** | **4** | **4** | **6** | **8** |
| Rendelkezésre álló órakeret | **28** | **28** | **31** | **31** | **35** | **36** | **35** | **35** |

\* A két tantárgy valamelyikének választása kötelező.

\*\* 11-12 évfolyamon a négy művészeti tárgy (Ének-zene, Vizuális kultúra, Dráma és tánc, Mozgóképkultúra és médiaismeret) kerettanterveiből szabadon választhatóan tölthető fel a Művészetek órakerete.

**Tantárgyi struktúra és óraszámok**

**Kötelező tantárgyak és minimális óraszámok – gimnázium 7-12. évfolyam**

|  |  |  |  |  |  |  |
| --- | --- | --- | --- | --- | --- | --- |
| **Tantárgyak** | **7. évf.** | **8. évf.** | **9. évf.** | **10. évf.** | **11. évf.** | **12. évf.** |
| Magyar nyelv és irodalom | 3 | 4 | 4 | 4 | 4 | 4 |
| I. idegen nyelvek | 3 | 3 | 3 | 3 | 3 | 3 |
| II. idegen nyelv |  |  | 3 | 3 | 3 | 3 |
| Matematika | 3 | 3 | 3 | 3 | 3 | 3 |
| Történelem, társadalmi és állampolgári ismeretek | 2 | 2 | 2 | 2 | 3 | 3 |
| Erkölcstan | 1 | 1 |  |  |  |  |
| Etika |  |  |  |  | 1 |  |
| Biológia-egészségtan | 2 | 1 |  | 2 | 2 | 2 |
| Fizika | 2 | 1 | 2 | 2 | 2 |  |
| Kémia | 1 | 2 | 2 | 2 |  |  |
| Földrajz | 1 | 2 | 2 | 2 |  |  |
| Ének-zene | 1 | 1 | 1 | 1 |  |  |
| Vizuális kultúra | 1 | 1 | 1 | 1 |  |  |
| Dráma és tánc/Mozgóképkultúra és médiaismeret |  |  | 1 |  |  |  |
| Művészetek\*\* |  |  |  |  | 2 | 2 |
| Informatika | 1 | 1 | 1 | 1 |  |  |
| Technika, életvitel és gyakorlat | 1 |  |  |  |  | 1 |
| Testnevelés és sport | 5 | 5 | 5 | 5 | 5 | 5 |
| *Osztályfőnöki* | *1* | *1* | *1* | *1* | *1* | *1* |
| Szabadon tervezhető órakeret | **3** | **3** | **4** | **4** | **6** | **8** |
| Rendelkezésre álló órakeret | **31** | **31** | **35** | **36** | **35** | **35** |

\* A két tantárgy valamelyikének választása kötelező.

\*\*11-12. évfolyamon a négy művészeti tárgy (Ének-zene, Vizuális kultúra, Dráma és tánc, Mozgóképkultúra és médiaismeret) kerettanterveiből szabadon választhatóan tölthető fel a Művészetek órakerete.

**Tantárgyi struktúra és óraszámok**

**Kötelező tantárgyak és minimális óraszámok – szakiskola**

|  |  |  |  |  |
| --- | --- | --- | --- | --- |
| **Területek** |  | **9. évf.** | **10. évf.** | **11. évf.** |
| **Közismeret** | **Kötött órák** | **15 óra** | **9 óra** | **6 óra** |
|  | Szabadon felhasználható órakeret | 3 óra | 2 óra | 3,5 óra |
|  | *Összesen* | *18 óra* | *11 óra* | *9,5 óra* |
| **Szakmai elmélet és gyakorlat** | **Kötött órák** | **14,5 óra** | **23 óra** | **23 óra** |
|  | **Szabadon felhasználható órakeret** | **2,5 óra** | **2 óra** | **2,5 óra** |
|  | *Összesen* | *17 óra* | *25 óra* | *25,5 óra* |
| **Heti összes óraszám** |  | **35 óra** | **36 óra** | **35 óra** |
| ***A közismereti órák eloszlása*** |  |  |  |  |
| **Tantárgyak** |  | **9. évfolyam** | **10. évfolyam** | **11. évfolyam** |
| Magyar - Kommunikáció |  | 2 óra | 1 óra | - |
| Idegen nyelv |  | 2 óra | 2 óra | 2 óra |
| Matematika |  | 2 óra | 1 óra | - |
| Társadalomismeret |  | 2 óra | 1 óra | - |
| Természetismeret |  | 3 óra | - | - |
| Testnevelés\* |  | 5 óra | 5 óra | 5 óra\*\*\* |
| Osztályközösség-építő Program |  | 1 óra | 1 óra | 1 óra |
| *Szabad órakeret\*\** |  | *1 óra* | *0 óra* | *1,5 óra* |
| **Összesen:** |  | **18 óra** | **11 óra** | **9,5 óra** |

\* A nemzeti köznevelési törvény értelmében az iskoláknak az adott osztályokban csak azokon a tanítási napokon kell megszervezniük a mindennapos oktatást (legalább napi egy testnevelés óra keretében), amelyeken közismereti vagy szakmai elméleti oktatás is folyik. Ha ennek eredményeként a heti öt testnevelés óra nem teljesíthető, a fennmaradó órák a szabad órakeret részévé válnak, így annak felhasználásáról az intézmények dönthetnek.

\*\* Szabad órakeret felhasználásáról az iskola dönt, így például az informatika oktatását is beemelheti a helyi tantervébe (ehhez a kerettanterv külön informatika tantárgyi kerettantervet is ajánl.)

\*\*\* A szakiskola 11. évfolyamán a középfok számára készült testnevelés és sport kerettanterv 11-12. évfolyamának tartalmából lehet választani, a rendelkezésre álló óraszámoknak megfelelően. (Ez nem érvényes a három órásra tervezett testnevelés és sport kerettantervre, amely már csak három évfolyamra [9-11.] készült.